CELEX: C2006/294/113
Language: et
Date: 2006-12-02 00:00:00
Title: Kohtuasi T-268/06: 22. septembril 2006 esitatud hagi — Olympiaki Aeroporia Ypiresies versus komisjon

2.12.2006   
            
            
               ET
            
            
               Euroopa Liidu Teataja
            
            
               C 294/55
            
         22. septembril 2006 esitatud hagi — Olympiaki Aeroporia Ypiresies versus komisjon
   (Kohtuasi T-268/06)
   (2006/C 294/113)
   Kohtumenetluse keel: kreeka
   Pooled
   
      Hageja: Olympiaki Aeroporia Ypiresies, A.E. (esindajad: advokaadid P. Arestis T. Soames, G. Goeteyn, S. Mavroghenis, M. Pinto de Lemos Fermiano Rato)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vastavalt EÜ artiklitele 230 ja 231 komisjoni 26. aprilli 2006. aasta otsuse E(2006) 1580 lõplik artikkel 1 osas, milles sellega määrati hüvitiseks 668 783 057 Kreeka drahmi, mida hagejal on õigus saada ajavahemiku 11. kuni 14. septembrini 2001 eest;
            
         
               —
            
            
               tühistada vaidlustatud otsuse artikkel 2, mille kohaselt on hagejale mõistetud hüvitis ühisturuga kokkusobimatu;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hagi on esitatud komisjoni 26. aprilli 2006. aasta otsuse E(2006) 1580 lõplik peale riigiabi kohta C 39/2003 (endine NN 119/2002), mida Kreeka andis lennuettevõtjatele 11. kuni 14. septembrini 2001 kantud kahju hüvitamiseks.
   Kõigepealt kinnitab hageja, et komisjon on ilmselgelt hinnanud ebaõigesti juhtumi asjaolusid ja on seetõttu rikkunud EÜ artikli 87 lõike 2 punkti b, kui ta leidis, et pärast 14. septembrit 2001 kantud kahju hüvitamiseks antud rahaline abi ei ole otseselt seotud ÜRO liikmesriikide õhuruumi sulgemisega pärast 11. septembri 2001. aasta terroriakte, mistõttu see on ühisturuga kokkusobimatu riigiabi.
   Kokkuvõtteks väidab hageja, et igasuguse põhjenduse puudumine selle kohta, miks vaidlusalust hüvitist heaks ei kiidetud, kujutab endast olulist menetlusnormi rikkumist, mis õigustab otsuse tühistamist.